Personlighetsforstyrrelsen er kjennetegnet ved at personen det gjelder ut fra kulturelle normer skiller seg fra hva som er forventet på følgende områder: Kognisjon; måten personen oppfatter og tolker seg selv, andre mennesker og begivenheter på. Affektivitet; om personens følelser er passende til situasjonen. Hvordan personen kontrollerer sine impulser og får dekket sine behov. Hvordan personen forholder seg til mennesker som står ham/henne nært og takler å være sammen med andre mennesker.